দুধরনের সিমবোলিক লিংক দেখতে পাওয়া যায় যথা- হার্ড এবং সফট – সফট সিমবোলিক লিংকই আমাদের সব থেকে পরিচিত ও বহুল ব্যবহৃত। উইন্ডোজের শর্টকার্টই হচ্ছে লিনাক্সের এই সফট সিমলিংকের সমতূল্য। অন্যদিকে হার্ড সিমলিংক একটি ফাইল/ডিরেক্টরীর সত্যিকারের একটি কপি তৈরী করে থাকে। যখন আপনি ls কমান্ড ব্যবহার করেন তখন -> চিহ্ন দেখে সহজেই বলে দেয়া যায় যে এটি একটি সিমলিংক কারন এ চিহ্নের মাধ্যমে অরিজিনাল ফাইলকে পয়েন্ট করে থাকে। সিমলিংক স্টার্টআপ ডিরেক্টরীতে বেশী ব্যবহৃত হয়ে থাকে। যখন সিস্টেম একটি নির্দিষ্ট রানলেভেলে চালু হয় তখন এটি স্টার্টআপ ডিরেক্টরীতে অবস্থিত বুট আপ শেল স্ক্রিপ্ট গুলো রান করে থাকে। প্রত্যেকটি রানলেভেলের জন্যই আলাদা ডিরেক্টরী আছে। অনেক স্ক্রিপ্ট রান লেভেল ছাড়াই চালু হয়ে থাকে। প্রত্যেকটি রান লেভেল স্টার্টআপ ডিরেক্টরীতে (যেমন, /etc/rc0.d, /etc/rc1.d, /etc/rc2.d ইত্যাদি) স্ক্রিপ্টগুলি আলাদাভাবে কপি করার বদলে সকল স্ক্রিপ্টগুলিকে একটি ডিরেক্টরীতে রাখা হয় (/etc/init.d) এবং নির্দিষ্ট রানলেভেলের (যেমন rc2.d) চাহিদা অনুযায়ী শুধুমাত্র স্ক্রিপ্টগুলির সিমলিংককে রাখা হয়ে থাকে।